Jelena Wiktorowna Golowina

Jelena Wiktorowna Golowina, in eenig borns ok Jelena Wladimirowna Golowina,Die Dinamo Enzyklopädie (Динамо. Энциклопедия, Autor: Е. А. Школьников. OLMA-Press, Moskau, 2003. Siet 27.) un Sports-Reference (kiek Weblinks) nömmen as Patronym Wladimirowna (Владимировна) (russisch: Елена Викторовна Головина oder Елена Владимировна Головина; * 16. Februar 1961) is en ehmalge sowjeetsch Biathletin.

In de 1980er- un fröhen 1990er-Johren weer Golowina Liddmaat van de bi Weltmeesterschapen domineerend sowjeetsch Biathlonmannschap.

 Erfolge 
Weltmeesterschapen
1985 un 1987 bit 1991 wunn Golowina söss Goldmedaillen mit de van 1984 bit 1991 acht Johr lang nich to slahn sowjeetsch Staffel. Doröver herut wunn se mit de sowjeetsch Mannschap van 1989 bit 1991 noch wiedere dree Goldmedaillen. 

Neben disse negen Goldmedaillen wurr  Golowina 1987 Weltmeesterin in’t Eenzel (vör Wenera Michailowna Tschernyschowa un Anne Elvebakk.  Dat bleev aber ok de eenzige Goldmedaille in hör Loopbahn in en Eenzeldisziplin. Twee wiedere Eenzelmedaillen wunn se mit de Sülvermedaille in dat Eenzel 1990 in Minsk (achter Swetlana Dawydowa aber vör Petra Schaaf) as ok de Bronzemedaille in’n Sprint 1991 in Lahti (achter Grete Ingeborg Nykkelmo un Dawydowa). Mit all tosommen teihn  Goldmedaillen weer Golowina bit März 2012 de spoodriekste Biathletin bi Weltmeesterschapen. Denn wurr se in disse Statistik van Magdalena Neuner aflööst.

Weltcup
Neben den Weltmeesterschapen weer Golowina ok in’n Biathlon-Weltcup spoodriek. In de Saison 1988/89 weer se de eerste nichskandinaavsch Winnerin van den Gesamtweltcup (vör Natalja Wiktorowna Prikastschikowa un Dawydowa). In de Folgesaison keem se noch up den darten Platz. 

Golowina weer 1985 un 1987 sowjeetsch Meesterin mit de Staffel, 1990 in‘n Patrouillenloop. Se hett ok 1992 an Olympisch Winterspelen deelnommen, dor aber kien Medaille wunnen.

 Weblinks 
 Jelena Golowina in de Datenbank van SportsReference.com (engelsch)

 Enkeld Nahwiesen 

Kategorie:Fru
Kategorie:Börger von de Sowjetunion
Kategorie:Boren 1961
Kategorie:Biathlet (Sowjetunion)
Kategorie:Olympiadeelnehmer (GUS)